Az oktatási és nevelési rendszer alapjairól szóló törvény (az SZK Hivatalos Közlönye, 88/2017., 27/2018. szám – más törvény, 10/2019., 27/2018. szám – más törvény, 6/2020., 129/2021. és 92/2023. szám) 185. szakaszának 1. bekezdése alapján, figyelemmel a törvény 28. szakasza 5. bekezdésének 1. pontjára és 6. bekezdésére, továbbá a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, 16. szakaszának 2. bekezdése, 24. szakaszának 2. bekezdése és 37. szakaszának 4. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**SZABÁLYZATOT**

**hoz**

**A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK 2024/2025. TANÉVRE VONATKOZÓ ISKOLAI NAPTÁRÁRÓL SZÓLÓ SZABÁLYZAT MÓDOSÍTÁSÁRÓL**

**1. szakasz**

A Vajdaság autonóm tartományi székhelyű középiskolák 2024/2025. tanévre vonatkozó iskolai naptáráról szóló szabályzat (VAT Hivatalos Lapja, 27/2024., 36/2024. szám) 3. szakasza 1. bekezdésének 1. fordulatában a „37 ötnapos tanítási héten, illetve 185 tanítási napon” szavak helyébe a „36 ötnapos tanítási héten és egy napon, illetve 181 tanítási napon” szavak kerülnek.

- A 2. fordulatában a „33 ötnapos tanítási héten, illetve 165 tanítási napon” szavak helyébe a „32 ötnapos tanítási héten és egy napon, illetve 161 tanítási napon” szavak kerülnek.

- A 3. fordulatában a „37 ötnapos tanítási héten, illetve 185 tanítási napon” szavak helyébe a „36 ötnapos tanítási héten és egy napon, illetve 181 tanítási napon” szavak kerülnek.

- A 4. fordulatában a „34 ötnapos tanítási héten, illetve 170 tanítási napon” szavak helyébe a „33 ötnapos tanítási héten és egy napon, illetve 166 tanítási napon” szavak kerülnek.

**2. szakasz**

A 4. szakasz 3. bekezdésében a „2025. január 14-én, kedden” szavak helyébe a „2025. január 20-án, hétfőn” szavak kerülnek.

**3. szakasz**

Az 5. szakasz 3. bekezdésében a „2025. január 13-án, hétfőn ér véget” szavak helyébe a „2025. január 17-én, pénteken ér véget” szavak kerülnek.

**4. szakasz**

A Vajdaság autonóm tartományi székhelyű középiskolák 2024/2025. tanévre vonatkozó iskolai naptáráról szóló szabályzat (VAT Hivatalos Lapja, 27/2024., 36/2024. szám) szerves részét képező Vajdaság autonóm tartományi székhelyű középiskolák 2024/2025. tanévre vonatkozó iskolai naptárának táblázatos szemléltetése helyébe új, Vajdaság autonóm tartományi székhelyű középiskolák 2024/2025. tanévre vonatkozó iskolai naptárának táblázatos szemléltetése kerül, amely a jelen Szabályzat szerves részét képezi.

**5. szakasz**

Ez a Szabályzat a Vajdaság AT Hivatalos Lapjában való közzétételének napján lép hatályba és az államigazgatásról szóló törvény (az SZK Hivatalos Közlönye, 79/2005., 101/2007., 95/2010., 99/2014., 47/2018. és 30/2018. szám – más törvény) 53. szakaszának 2. bekezdése alapján közzé kell tenni az SZK Hivatalos Közlönyében is.

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

Szám: 001796018 2024 09427 001 001 000 001 04 005

Újvidék, 2025.01.08.

**Ótott Róbert**

**TARTOMÁNYI TITKÁR**